Kunsilliera Laburisti Mostin ivvutaw kontra mozzjoni li saret sabiex Daphne Caruana Galizia tingħata rikonoxximent fiċ-ċerimonja li ssir kull sena fil-lokalità. Il-President tal-Assoċjazzjoni tal-Kunsilli Lokali, li huwa wkoll ir-rappreżentant ta' Malta dwar l-awtonomija lokali u d-demokratizzazzjoni, Mario Fava, xandar dan il- post li permezz tiegħu kkritika dawk il-Kunsilliera tal-Mosta li appoġġjaw l-għoti tar-rikonoxximent lil Daphne Caruana Galizia. Il-Mosta ċertament m'għaġġlitx ħafna biex tagħti rikonoxximent lir-residenta l-aktar magħrufa li kellu. Kienet mara magħrufa u rikonoxxuta bħala ġurnalista mill-aqwa kemm f'ħajjitha kif ukoll wara mewtha minn ġurnalisti madwar id-dinja kollha. Hi għexet ħajja fis-servizz tal-komunità permezz ta' kitba fuq il-blog tagħha kif ukoll fil-ġurnali. Ġiet assassinata waqt li kienet fil-qadi ta' dmirijietha. Wara kważi sena mill-assassinju tagħha, il-lokalità tal-Mosta tagħmel sew li tagħti rikonoxximent lill-kontribut li hi tat lid-demokrazija tagħna. Tat ukoll kontribut lill-komunità fejn għexet. Sakemm imbagħad inqatlet. Mario Fava issa jmissu jkollu l-kuraġġ li lil tal-Kumitat tar-Reġjuni tal-Unjoni Ewropea jgħidilhom li huwa talab lill-kunsilliera tal-partit tiegħu biex jivvutaw kontra l-għoti ta' rikonoxximent mill-kunsill tal-lokalità fejn għexet u dan għas-sagrifiċċju li għamlet. Previous: Kunu afu x'inhuma drittijietkom Next: Protesta għas-sewwa u għall-ġustizzja f'Misraħ l-Assedju window._taboola = window._taboola || []; _taboola.push({ mode: "alternating-thumbnails-a", container: "taboola-below-article-thumbnails", placement: "Below Article Thumbnails", target_type: "mix" });
Kunsilliera Laburisti jivvutaw kontra l-għoti ta' rikonoxximent lil Daphne Caruana Galizia mill-kunsill tal-lokalità tagħha